དགེ་རྒན་ཚོས་སྐབས་བབས་སློབ་ཚན་ངོ་སྤྲོད་བྱེད་ཐུབ་ཙམ་མིན་པར།ཕྲུ་གུ་ལ་རྣམ་འགྱུར་སྟོན་སྟངས་དང།ཕྲུ་གུའི་བསམ་བློ་འཁྱེར་སོ།ཕྲུ་གུ་འདི་དག་གི་མི་ཚེའི་མདུན་ལམ་སྟོན་རྒྱུའི་ལས་འགན་ཡོད་པ་ཞིག་ཡིན་བསམ་པའི་ཐོག་ནས་སློབ་སྦྱོང་སྤྲོད་དགོས།དགེ་རྒན་གྱི་ངོས་ནས་བྱམས་བརྩེའི་ཚོར་བ་ཁྱོན་ནས་མེད་པར་སློབ་ཚན་དེ་སྐད་འཁོར་བཏང་བའི་བཟོ་འདྲ་ཞིག་བཤད།ཆུ་ཚོད་ཟིན་པ་དང།སྐད་འཁོར་བཀག་པ་ལྟར་ཁྲོབ་སེ་བཞག་ནས་ཕྱིན་པ་ཡིན་ན།གཏན་ནས་མི་འགྲིགས།གཞན་དོན་ཁུར་དུ་འཁྱེར་བའི་ལྷག་བསམ་དེ་ཚོའི་ཚོར་སྣང་དེ་དག་དགེ་རྒན་གྱི་རྣམ་འགྱུར་སྤྱོད་ལམ་གྱི་ཐོག་ནས་ཕྲུ་གུ་ལ་མྱོང་ཚོར་སླེབས་ཐུབ་པ་ཞིག་བྱུང་བ་ཡིན་ན་དགེ་མཚན་ཤིན་ཏུ་ཆེན་པོ་ཡོད།༸གོང་ས་མཆོག་གིས།